21. ΝΟΜΟΣ υπ’ αριθ. 1996 της 25/28 Φεβρ.1952 (ΦΕΚ Α΄ 44) Περί κυρώσεως των υπ’ αριθ. 377/6.5.50, 169/16.2.51 και 402/30.3.51 Πράξεων του Υπουργικού Συμβουλίου. Άρθρ.1.-Κυρούνται αφ’ ης εξεδόθησαν: 1.Η υπ’ αριθ. 377 της 6ης Μαΐου 1950 Πράξις του Υπουργικού Συμβουλίου δημοσιευθείσα εις το υπ’ αριθ. 116 της 13ης Μαΐου 1950 φύλλον (Τεύχος Α΄) της Εφημερίδος της Κυβερνήσεως, δι’ ης αποφασίζεται: «1.Αι οικονομικαί δικαιοδοσίαι και αρμοδιότητες, αι παρασχεθείσαι εις τον Γενικόν Διευθυντήν Υπουργείου Στρατιωτικών και τους υπ’ αυτόν Δ΄, Ε΄, Ζ΄ Κλάδους δια του υπ’ αριθ. 583/48 Ν.Δ/τος και του εις εκτέλεσιν τούτου εκδοθέντος από 16.6.48 Β.Δ/τος θα ενασκούνται από της καταργήσεως της Γενικής Διευθύνσεως Υπουργείου Στρατιωτικών υπό του Β΄ Υπαρχηγού του Γενικού Επιτελείου Στρατού και των υπ’ αυτόν Δ΄, Ε΄, Ζ΄ Κλάδων του Γενικού Επιτελείου Στρατού. 2.Πρωτεύον διατάκτης του Υπουργείου Στρατιωτικών ορίζεται ο Β΄ Υπαρχηγός του Γενικού Επιτελείου Στρατού». 36.Π.α.20-21 Οικονομική Μέριμνα Ενόπλων Δυνάμεων    2.Η υπ’ αριθ. 169 της 16ης Φεβρ. 1951 Πράξις του Υπουργικού Συμβουλίου, δημοσιευθείσα εις το υπ’ αριθ. 59 της 22 Φεβρ. 1951 Φύλλον (Τεύχος Α΄) της Εφημερίδος της Κυβερνήσεως, δι’ ης αποφασίζεται: «1.Αι οικονομικαί δικαιοδοσίαι και αρμοδιότητες του τέως Β΄ Υπαρχηγού Γ.Ε.Σ. ενασκούνται από της καταργήσεως τούτου υπό του Αναπληρωτού Αρχηγού Γ.Ε.Σ. 2.Πρωτεύων Διατάκτης του Υπουργείου Εθνικής Αμύνης Κλάδου Ξηράς από της καταργήσεως του Β΄ Υπαρχηγού Γ.Ε.Σ. ορίζεται ο αναπληρωτής Αρχηγού Γ.Ε.Σ. 3.Αι ανωτέρω οικονομικαί δικαιοδοσίαι και αρμοδιότητες του Αναπληρωτού Αρχηγού Γ.Ε.Σ. ως και τα καθήκοντα του Πρωτεύοντος Διατάκτου Υπουργείου Εθνικής Αμύνης Κλάδου Ξηράς δύνανται να ενασκώνται κατόπιν αποφάσεως του Αρχηγού Γ.Ε.Σ. δημοσιευομένης εις την Εφημερίδα της Κυβερνήσεως υπό Ανωτάτου Αξιωματικού Αντιστρατήγου ή Υποστρατήγου υπηρετούντος εις το Γενικόν Επιτελείον Στρατού». 3.Η υπ’ αριθ. 402 της 30 Μαρτ. 1951 πράξις του Υπουργικού Συμβουλίου, δημοσιευθείσα εις το υπ’ αριθ. 101 της 9 Απρ. 1951 φύλλον (Τεύχος Α΄) της Εφημερίδος της Κυβερνήσεως, δι’ ης «Επιτρέπεται η έκδοσις ενταλμάτων προπληρωμής κατά τας γενικάς περί προπληρωμών διατάξεις επ’ ονόματι Στρατιωτικών Μονάδων και Υπηρεσιών του Στρατού εχουσών χρηματικήν Διαχείρισιν, άνευ περιορισμού αριθμού των επ’ ονόματι της αυτής Μονάδος ή Υπηρεσίας εκδιδομένων κατά παρέκκλισιν του άρθρ. 9 του από 22.9.23 Ν.Δ/τος περί προπληρωμών». Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 